Document ID: 31978R1680

Komisijas Regula (EEK) Nr. 1680/78
(1978. gada 17. jūlijs),
par eksporta kompensāciju pielāgošanu par iesalu, kuras paredzētas saskaņā ar Regulas (EEK) Nr. 2727/75 16. panta 4. punktu
EIROPAS KOPIENU KOMISIJA,
ņemot vērā Eiropas Ekonomikas kopienas dibināšanas līgumu,
ņemot vērā Padomes 1975. gada 29. oktobra Regulu (EEK) Nr. 2727/75 par labības tirgu kopējo organizāciju [1], kurā jaunākie grozījumi izdarīti ar Regulu (EEK) Nr. 1254/78 [2], un jo īpaši tās 16. panta 6. punktu,
tā kā attiecībā uz miežu iesalu, kas eksportēts pirmajos divos tirgdarbības mēnešos un par ko kompensācija ir noteikta iepriekš līdz 1. augustam, Regulas (EEK) Nr. 2727/75 16. panta 4. punktā ir izstrādāti nosacījumi iepriekš noteiktas kompensācijas pielāgošanai;
tā kā ir jānodrošina tas, ka gadījumos, kad jāveic pielāgošana, tirgdarbības gada pirmajos divos mēnešos eksportētais miežu iesals ir bijis krājumā iepriekšējā tirgdarbības gada beigās vai ir izgatavots no miežiem, kas tajā laikā bijuši krājumā; tā kā tādēļ ir jānoskaidro attiecīgā tirgdarbības gada beigās krājumā esošie miežu un iesala daudzumi; tā kā katras dalībvalsts kompetentajām iestādēm ir jābūt atbildīgām par šo daudzumu noskaidrošanu, kā arī par visu vajadzīgo pasākumu veikšanu, lai nodrošinātu Kopienas noteikumu ievērošanu attiecībā uz eksporta kompensāciju pielāgošanu par iesalu, kas eksportēts attiecīgajā laika posmā;
tā kā šajā regulā paredzētie pasākumi saskan ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
1. Šīs regulas noteikumus piemēro iesalam un miežiem, kas ir krājumā tā tirgdarbības gada beigās, attiecībā uz kuru par šiem produktiem ir noteikti pārejošo krājumu maksājumi atbilstīgi Regulas (EEK) Nr. 2727/75 9. pantam, un ko eksportē kā iesalu nākamā tirgdarbības gada pirmajos divos mēnešos ar licenci, attiecībā uz kuru kompensācija ir noteikta iepriekš līdz 1. augustam.
2. Eksporta datuma noteikšanas nolūkos attiecīgais datums ir tas datums, kurā ir pabeigtas muitas formalitātes, kas minētas Regulas (EEK) Nr. 193/75 [3] 9. panta 3. punkta b) apakšpunktā.
2. pants
1. Lai tas varētu pretendēt uz eksporta kompensācijas par miežu iesalu pielāgošanu saskaņā ar Regulas (EEK) Nr. 2727/75 16. panta 4. punktu,
- ja iesals ir ražots no miežiem, kas ir krājumā tirgdarbības gada beigās, eksportētājam tās dalībvalsts kompetentajai iestādei, kura ir atbildīga par kompensācijas izmaksu, ir jāiesniedz dokumenti, kas apliecina, ka:
a) mieži ir no krājumiem, kas deklarēti saskaņā ar šīs regulas 3. pantu tās dalībvalsts kompetentajai iestādei, kuras teritorijā tie atradušies;
b) iesals ir eksportēts laika posmā starp attiecīgā gada 31. jūliju un 1. oktobri,
- ja iesals ir bijis krājumā tirgdarbības gada beigās, eksportētājam tās dalībvalsts kompetentajai iestādei, kura ir atbildīga par kompensācijas izmaksu, ir jāiesniedz dokumenti, kas apliecina, ka:
a) iesals ir no krājumiem, kas deklarēti saskaņā ar šīs regulas 3. pantu tās dalībvalsts kompetentajai iestādei, kuras teritorijā tie atradušies;
b) iesals ir eksportēts laika posmā starp attiecīgā gada 31. jūliju un 1. oktobri.
2. Dokumentus, kas minēti 1. punkta pirmā un otrā ievilkuma a) apakšpunktā, uzglabā kompetentā iestāde, kas ir atbildīga par kompensācijas izmaksu.
3. pants
1. Tāda iesala vai tādu miežu krājumu turētājam, kas ir eksportējami kā iesals ar pielāgotu kompensāciju, tās valsts kompetentajai iestādei, kuras teritorijā krājumi atrodas, ar reģistrētu vēstuli, teleksu vai telegrammu, kas nosūtīta ne vēlāk kā trešajā augusta darba dienā, jādeklarē minētie iesala vai miežu krājumi, kas tam ir 31. jūlijā. Šajā deklarācijā ir jāiekļauj vismaz šīs regulas pielikumā minētie punkti.
2. Ja ir izpildīti 1. punktā paredzētie nosacījumi, pēc ieinteresētās puses lūguma kompetentā iestāde izsniedz vienu vai vairākas apliecības, kurās norāda, ka eksportētie produkti ir faktiski bijuši krājumā iepriekšējā tirgdarbības gada beigās un tādējādi tie ir atbilstīgi kompensācijas pielāgošanai saskaņā ar Regulas (EEK) Nr. 2727/75 16. panta 4. punktu.
Apliecības var izsniegt tikai par daudzumiem, kas nepārsniedz saskaņā ar 1. punktu deklarēto daudzumu. Pēc attiecīgās puses lūguma iepriekš izsniegtu apliecību var apmainīt pret vienu vai vairākām apliecībām par daļu šā daudzuma.
4. pants
1. Katras dalībvalsts kompetentā iestāde:
a) veic vajadzīgās pārbaudes attiecībā uz krājumiem un to pārvietošanu valsts teritorijā;
b) pieņem vajadzīgos papildu pasākumus, lai ievērotu īpašos apstākļus tās teritorijā, jo īpaši laika posmus, kuros krājumi vai to kustība jāpakļauj pārbaudēm.
2. Dalībvalstis ne vēlāk kā attiecīgā gada 31. decembrī nosūta Komisijai rakstisku ziņojumu par šīs regulas darbību, norādot miežu un iesala daudzumus, kas ir krājumā tirgdarbības gada beigās, kā arī iesala daudzumus, kas ir eksportēti atbilstīgi šai regulai.
3. Katrā dalībvalstī kompetentā iestāde darbojas arī kā intervences aģentūra vai cita organizācija atbilstīgi šīs dalībvalsts norādījumiem.
5. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1978. gada 17. jūlijā

Labels: 12
3
17
6